pratyātāpe tā́ gr̥hṇāti sū́ryatvacasa stha rāṣṭradā́ rāṣṭrám me datta svāhā sū́ryatvacasa stha rāṣṭradā́ rāṣṭrámamúṣmai dattéti tā́bhirabhíṣiñcati várcasaivaìnamétadabhíṣiñcati sū́ryatvacasamévainametátkaroti varuṇyā̀ vā́ etā ā́po bhavanti yāḥ syándamānānāṃ na syándante varuṇasavo vā́ eṣa yádrājasū́yaṃ tásmādetā́bhirabhíṣiñcatyetā vā ékā ā́pastā evaìtatsámbharati